VS000763
Datum: 1994-05-30T02:00:00.000+02:00
datum_sodbe_i_stopnje: 1996-11-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice
fischer: hudi primeri
odskodnina: 5750000 SIT
opombe: II Ips 481/97. Revizija prvo tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Električar.

## Škodni dogodek

Prometna nesreča - sopotnik v vozilu.

## Poškodba

Pretres možganov, zlom leve kolčne ponvice, zlom leve črevnice, zdrobljen zlom nosnih kosti, odrgnine po obrazu, v začetku zdravljenja pa je prišlo tudi do maščobne embolije.

## Telesne bolečine

650000 SIT Hude 3 tedne, srednje hude 6 tednov, zmerne 6 tednov, občasne telesne bolečine pa bo čutil tudi v bodoče ob vremenskih spremembah in fizičnih obremenitvah.

#### Hospitalizacija

Dva meseca. V bolnici so se odločili za konservativno zdravljenje z ekstenzijo kolka, ki je trajala 6 tednov, vmes pa je po nekaj dneh prišlo do maščobne embolije, zaradi česar so ga premestili na oddelek za intenzivno opazovanje in nato še na oddelek za reanimacijo, kjer je bil več dni prikljenjen na dihalne naprave, prejemal infuzijo in zdravila. V času ekstenzije kolka je moral vsa higienska in fiziološka opravila opravljati vpričo drugih, ni se mogel premikati, proti koncu bolnišničnega zdravljenja pa so mu v narkozi opravili manipulacijo oziroma nasilno skrčitev kolena. Bergle je moral uporabljati 14 tednov, hodil je na kontrolne preglede, na fizioterapijo in se dva tedna zdravil v zdravilišču. Bolniški stalež je trajal 6 mesecev. Stalno je prejemal zdravila zoper strjevanje krvi zaradi prestane embolije, 1 leto je moral paziti, da se ne bi ponovno poškodoval, dve leti ni mogel dihati na eno nosnico, do operacije v juliju 1996, ko so mu naravnali zdrobljene nosne kosti.

## Strah

800000 SIT Prometna nesreča je bila taka, da je pri tožniku sprožila strah zaradi ogrožanja življenja. Narava samih poškodb pa je bila taka, da je bil tožnik upravičeno zaskrbljen za izid zdravljenja, za morebitno invalidnost, med zdravljenjem v bolnici pa je prišlo do skoraj usodne komplikacije, zaradi katere je bil utemeljeno določen čas zaskrbljen in je moral dolgo jemati zdravila. Pljučna embolija je motnja, ki sproži hude strahovne reakcije. Hud strah je trajal vsaj še teden dni, nato pa je pričel slabeti, vendar se ni povsem umiril zaradi dolgotrajnega zdravljenja in dejstva, da se je tožnik bal komplikacij in predvidenih dodatnih kirurških posegov.

## Zmanjšanje življenjske aktivnosti

4000000 SIT Tožnik je bil v času škodnega dogodka star le 21 let. Ocena o 30% zmanjšanja življenjskih aktivnosti temelji na ugotovitvah izvedenca o omejeni gibljivosti levega kolka lažje stopnje, zaradi česar tožnik ne zmore teka, hitre hoje po neravnem terenu, skokov, odriva z levo nogo. Zato tudi ne zmore del, kjer je treba ves dan stati, hoditi več kilometrov, pleati po lestvah. Zaradi posledic škodnega dogodka tožnik ni mogel več opravljati svojega poklica elektičarja in se je moral prekvalificirati v trgovca. Ni več zmožen intenzivnejšega športnega udejstvovanja, izletov in intenzivnejšega plesa. Pred nesrečo se je ukvarjal z več športi, badmintonom, tenisom, košarko, nogometom, smučanjem, vse to pa so športi, pri katerih ga ugotovljene posledice poškodovanega kolka omejujejo.

## Skaženost

300000 SIT Oblika tožnikovega nosu je sicer s kasnejšo operacijo popravljena, vendar gre še vedno za blažjo obliko spremenjene nosne piramide. Tožnik zaradi poškodovanega kolka pri hitri hoji šepa.

---

ZOR člen 200, 203